cyanic-selkie/wikianc huggingface dataset:
พฤฒสภากัมพูชา
พฤฒสภา (ព្រឹទ្ធសភា พฺรึทฺธสภา; Senate) ชื่อเต็มว่า พฤฒสภาในพระราชาณาจักรกัมพูชา (ព្រឹទ្ធសភានៃព្រះរាជាណាចក្រកម្ពុជា พฺรึทฺธสภาไนพฺระราชาณาจกฺรกมฺพุชา) เป็นสภาสูงในสภาผู้แทนราษฎรกัมพูชา คู่กับรัฐสภาซึ่งเป็นสภาล่าง
พฤฒสภามีสมาชิก 62 คน 58 คนกรมปรึกษาฆุมสังกัด (commune council) เลือกมาทุก 6 ปี ทีเหลือ 4 คน 2 คนพระมหากษัตริย์ทรงแต่งตั้ง อีก 2 คนรัฐสภาแต่งตั้ง เพื่อทำหน้าที่ตามที่รัฐธรรมนูญและกฎหมายกำหนด
พฤฒสภามีผู้บริหาร คือ ประธาน 1 คน และรองประธาน 2 คน
พฤฒสภาประชุมครั้งแรกเมื่อวันที่ 25 มีนาคม ค.ศ. 1999 และเลือกตั้งครั้งแรกเมื่อวันที่ 22 มกราคม ค.ศ. 2006 ปัจจุบันเป็นสมัยประชุมที่ 3 ซึ่งพระมหากษัตริย์ทรงเปิดเมื่อวันที่ 24 มีนาคม ค.ศ. 2012
กองทัพพยัคฆ์ปลดปล่อยทมิฬอีฬัม
กองทัพพยัคฆ์ปลดปล่อยทมิฬอีฬัม (Liberation Tigers of Tamil Eelam; தமிழீழ விடுதலைப் புலிகள்) มีชื่ออื่นๆได้แก่ สมาคมทมิฬระดับโลก สหพันธ์ของสมาคมทมิฬแคนาดา กองทัพเอลอัลลานี ก่อตั้งเมื่อ พ.ศ. 2519 มีจุดประสงค์เพื่อก่อตั้งรัฐทมิฬ เริ่มต่อสู้ด้วยการก่อการร้ายตั้งแต่ พ.ศ. 2526 หัวหน้ากลุ่มคือ เวลูปิลลัย ประภากาเรา
ปฏิบัติการ
ใช้การสู้รบแบบกองโจร เพื่อทำลายเป้าหมายสำคัญของศรีลังกา นิยมใช้ระเบิดพลีชีพ
สมาชิก
มีพื้นที่หลักในชายฝั่งตอนเหนือและตะวันออกของศรีลังกา แต่จะก่อการร้ายทั่วประเทศศรีลังกา สมาชิกส่วนใหญ่อยู่ในศรีลังกา คาดว่ามีราว 8,000 – 10,000 คน เป็นนักรบ 3,000 – 6,000 คน
การสนับสนุน
กลุ่มนี้เปิดเผยตัวเองอย่างชัดแจ้งในการสนับสนุนการแบ่งแยกดินแดนทมิฬ และวิ่งเต้นขอความช่วยเหลือจากประเทศต่างๆรวมทั้งสหประชาชาติ ได้รับความช่วยเหลือจากชาวทมิฬที่อาศัยในยุโรป อเมริกาเหนือและเอเชีย
ปราชัย
หลังทำสงครามกลางเมืองศรีลังกามายาวนานเกือบ 26 ปี ในที่สุด กลุ่มพยัคฆ์ทมิฬอีฬัมก็เป็นฝ่ายปราชัย โดย
หลังวันที่ 18 กลุ่มพยัคฆ์ทมิฬอีฬัมก็สูญเสียดินแดนทางตอนเหนือและตะวันออกจนหมดสิ้น และสิ้นสุดสถานภาพทางการสู้รบ
ถนนตากสิน
ถนนตากสิน หรือ ทางหลวงแผ่นดินหมายเลข 3493 สายคลองทราย – จันทบุรี เป็นทางหลวงแผ่นดินในจังหวัดจันทบุรี เชื่อมต่อระหว่างถนนสุขุมวิท และถนนท่าแฉลบ ในอำเภอเมืองจันทบุรี อำเภอท่าใหม่ จังหวัดจันทบุรี
ประวัติ
ถนนตากสิน เป็นถนนที่สร้างขึ้นโดยความต้องการของประชาชนในพื้นที่ ซึ่งมีการรวมตัวกันในรูปแบบของคณะกรรมการและมีการบริจาคที่ดินเพื่อสร้างเป็นสายทางของถนนตากสิน ซึ่งหนึ่งในคณะกรรมการและผู้ร่วมบริจาคที่ดินคือ นายประสิทธิ์ ธนพัฒนากุล บริจาคที่ดินตั้งแต่บริเวณป่ายางข้างโรงเรียนตากสินศึกษา ยาวไปจนถึงบริเวณแยกตากสินในปัจจุบัน ให้สร้างถนนความกว้าง 40 เมตร ขนาด 4 ช่องจราจรเชื่อมต่อระหว่างถนนสุขุมวิทและถนนพระยาตรังในระยะแรก
ถนนตากสิน แต่เดิมเคยใช้ชื่อว่า ถนนสมเด็จพระเจ้าตากสินมหาราช ระบุไว้บนแผนที่เขตเทศบาลเมืองจันทบุรี ไม่ระบุปี ส่วนหลักฐานที่ระบุปีได้ปรากฏขึ้นครั้งแรกในเอกสารราชการเมื่อปี พ.ศ. 2534 บนผังเมืองรวมเมืองจันทบุรี จังหวัดจันทบุรี โดยกำหนดให้ถนนตากสินช่วงตั้งแต่ถนนสุขุมวิทถึงแยกตากสิน ถนนพระยาตรังป็นถนนแบบ จ1 เขตทางกว้าง 30 เมตร ขนาด 4 ช่องจราจร มีเกาะกลางกว้าง 4 เมตร และถนนช่วงตั้งแต่แยกตากสินถึงถนนท่าแฉลบเป็นถนนแบบ ข4 เขตทางกว้าง 20 เมตร ขนาด 2 ช่องจราจร เดินรถสวนทางกันในปี พ.ศ. 2544 ได้มีการประกาศเวนคืนเนื้อที่จากกึ่งกลางเขตทางออกไปด้านข้างทั้งสองข้าง รวมเป็นความกว้าง 200 เมตรตลอดแนวเขตทาง เพื่อขยายเส้นทางของถนนตากสินให้รองรับการจราจรที่สูงขึ้น และอำนวยความสะดวกในการขนส่งในกิจการสาธารณูปโภค เมื่อวันที่ 30 พฤษภาคม พ.ศ. 2544 รวมถึงมีการประกาศกำหนดหมายเลขทางหลวงแผ่นดินให้กับถนนตากสินเป็นทางหลวงแผ่นดินหมายเลข 3493 เมื่อวันที่ 18 ธันวาคม พ.ศ. 2544
ในปี พ.ศ. 2565 แขวงทางหลวงจันทบุรี กรมทางหลวงได้ดำเนินการก่อสร้างขยายเขตทางจากเดิม 2 ช่องจราจร ขึ้นเป็น 4 ช่องจราจรแบบมีเกาะกลาง ตั้งแต่กิโลเมตรที่ 5+300 ถึงกิโลเมตรที่ 8+430 (ตั้งแต่ถนนพระยาตรัง ถึงถนนท่าแฉลบ) เพิ่อเชื่อมต่อกับแนวถนนของเทศบาลเมืองจันทบุรี ขนาด 6 ช่องจราจร
รายละเอียดเส้นทาง
ถนนตากสิน อยู่ในพื้นที่อำเภอเมืองจันทบุรี อำเภอท่าใหม่ จังหวัดจันทบุรี ประกอบไปด้วยถนนขนาด 4 ช่องจราจร และขนาด 2 ช่องจราจรสวนกัน ระยะทาง 8.770 กิโลเมตร พื้นผิวแอสฟัลต์คอนกรีต และพื้นผิวคอนกรีตเสริมแรงบริเวณทางแยก เป็นถนนที่เชื่อมต่อระหว่างถนนสุขุมวิท ตัดผ่านถนนพระยาตรัง และสิ้นสุดที่ถนนท่าแฉลบ (อดีตทางหลวงแผ่นดินหมายเลข 3146) มีความสำคัญในแง่ของการอำนวยความสะดวกให้กับประชาชนในการเดินทางสัญจรระหว่างถนนสุขุมวิท และเทศบาลเมืองจันทบุรี ในการขนส่งสินค้าต่าง ๆ เกี่ยวกับสาธารณูปโภค และเดินทางคมนาคมถึงกัน ถนนตากสินเป็นหนึ่งในเส้นทางที่มีความเสี่ยงในการเกิดน้ำท่วม ในกรณีที่มีฝนตกหนัก บริเวณสะพานคลองน้ำใส ข้างสำนักงานการปฏิรูปที่ดินจังหวัดจันทบุรี เนื่องจากเป็นที่ลุ่มต่ำ โดยองค์การปกครองส่วนท้องถิ่นได้ดำเนินการขุดลอกเส้นทางระบายน้ำ เพื่อบรรเทาปัญหาดังกล่าวในฤดูฝนและฤดูน้ำหลาก ถนนตากสิน อยู่ภายใต้การดูแลของ 2 หน่วยงาน คือ
แผ่นดินไหวในคาบสมุทรโนโตะ ค.ศ. 2007
'''แผ่นดินไหวในคาบสมุทรโนโตะ ค.ศ. 2007''' เกิดขึ้นเมื่อวันที่ 25 มีนาคม ค.ศ. 2007 (พ.ศ. 2550) ในภูมิภาคโฮกูริกุ จังหวัดอิชิกาวะ ประเทศญี่ปุ่น ขนาด 6.9 แมกนิจูด ศูนย์กลางแผ่นดินไหวอยู่ในทะเลญี่ปุ่นใกล้กับคาบสมุทรโนโตะ เกิดแรงสั่นรุนแรงในมาตราชินโดะ 6+ ในนครวาจิมะ นครนานาโอะ และเมืองอานามิซุ มีผู้เสียชีวิต 1 รายในนครวาจิมะ และมีรายงานผู้บาดเจ็บอย่างน้อย 356 ราย
ธรณีวิทยา
แผ่นดินไหวครั้งนี้เป็นผลมาจากรอยเลื่อนตามแนวเฉียง จากข้อมูลขององค์การข้อมูลภูมิสารสนเทศประเทศญี่ปุ่นรายงานว่า รอยเลื่อนดังกล่าวยาว 21 กม. กว้าง 14 กม. แผ่นดินไหวทำให้รอยเลื่อนเปลี่ยนทิศทางไป 1.4 เมตร สถาบันวิทยาศาสตร์และเทคโนโลยีอุตสาหกรรมขั้นสูงแห่งชาติยังพบรอยเลื่อนยาวมากกว่า 18 กม. ซึ่งคาดว่าน่าจะทำให้เกิดแผ่นดินไหวครั้งนี้
แผ่นดินไหวครั้งนี้เป็นแผ่นดินไหวในแผ่นเปลือกโลกที่เกิดขึ้นในรอยต่อระหว่างแผ่นยูเรเชียและแผ่นโอค็อตสค์ ซึ่งภูมิศาสตร์ของคาบสมุทรโนโตะก็ถูกสร้างขึ้นโดยแรงกดที่ผลักดันกลุ่มตะกอนจากทางตะวันออกเฉียงใต้ลักษณะนี้ทำให้คาบสมุทรโนโตะมีรอยเลื่อนอยู่มาก ในภูมิภาคนี้เคยเกิดแผ่นดินไหวขนาด 6.6 ในจังหวัดอิชิกาวะ เมื่อวันที่ 7 กุมภาพันธ์ ค.ศ. 1993
ตั้งแต่ทศวรรษ 1990 จำนวนแผ่นดินไหวที่มีขนาด 6.0 มีจำนวนการเกิดถี่มากขึ้น นักธรณีวิทยาบางคนกล่าวว่ากิจกรรมการเกิดแผ่นดินไหวในญี่ปุ่นตะวันตกอยู่ในสถานการณ์ที่เกิดมากที่สุด เช่น แผ่นดินไหวใหญ่ฮันชิน ค.ศ. 1995
แผ่นดินไหวครั้งนี้คล้ายคลึงกับเหตุการณ์แผ่นดินไหวในจังหวัดฟูกูโอกะ ค.ศ. 2005 มีการประกาศว่า "แผ่นดินไหวเกิดในพื้นที่ค่อนข้างเงียบ" คือพื้นที่มีอัตราการเกิดแผ่นดินไหวไม่บ่อยนัก ซึ่งการเกิดแผ่นดินไหวสามารถเกิดขึ้นได้ทั่วประเทศญี่ปุ่นและพื้นที่โดยรอบ รอยเลื่อนที่เกิดจากแผ่นดินไหวครั้งนี้ก็ยังไม่ได้รับการจำลองผลกระทบที่จะเกิดขึ้นจากแผ่นดินไหว เนื่องจากรอยเลื่อนที่ถูกศึกษาส่วนใหญ่เป็นรอยเลื่อนที่อยู่บนบก นักธรณีวิทยาบางคนพยายามจำลองแผ่นดินไหวประเภทนี้และแผ่นดินไหวบนบก
ความถี่
แผ่นดินไหวประเภทนี้คาดว่าจะเกิดขึ้นประมาณ 1 - 2 ครั้ง ในช่วง 20,000 ปี
ผลกระทบทางธรณีฟิสิกส์
แผ่นดินไหวทำให้แผ่นดินเคลื่อนตัวไปทางทิศตะวันตกเฉียงใต้ 25 ซม. และเคลื่อนไปทางตะวันตกเฉียงเหนือของเมืองอานามิซุ 15 ซม.
แรงสั่นสะเทือน
รู้สึกถึงแรงสั่นไปไกลถึงทางตอนเหนือของโอชามันเบะ จังหวัดฮกไกโด ทางทิศตะวันตกของจังหวัดฮิโรชิมะ และทางตอนใต้ของเมืองนาฮาริ จังหวัดโคจิ ซึ่งอยู่ไกลจากจุดศูนย์กลางมาก
ความเสียหาย
จากข้อมูลของสถาบันวิจัยวิทยาศาสตร์โลกและการป้องกันภัยพิบัติแห่งชาติระบุว่ารูปแบบของแรงสั่นสะเทือนของแผ่นดินไหวครั้งนี้คล้ายกับการสั่นสะเทือนของแผ่นดินไหวใหญ่ฮันชิน และแผ่นดินไหวในนอร์ธริดจ์ แรงสั่นประเภทนี้เรียกว่า "แรงสั่นสะเทือนนักฆ่า" แผ่นดินไหวก่อคลื่นพัลส์ที่มีความถี่ 1-2 วินาที การสั่นแบบนี้สร้างความเสียหายอย่างหนักให้กับอาคาร 2 ชั้น เมื่อแรงสั่นแบบนี้เดินทางถึงที่ราบที่มีพื้นดินอ่อน เช่น ที่ราบลุ่มแม่น้ำ แรงสั่นจะก่อให้เกิดความเสียหายครั้งใหญ่
สึนามิ
มีการประกาศแจ้งเตือนสึนามิทันทีหลังจากเกิดแผ่นดินไหว การเตือนภัยสึนามิรายงานว่าจะมีสึนามิพัดเข้าชายฝั่งโนโตะและชายฝั่งคางะ โดยจะมีคลื่นขนาด 22 ซม. 30 นาทีต่อมาคลื่นสึนามิก็พัดเข้าฝั่งดังกล่าว
แผ่นดินไหวตาม
แผ่นดินไหวตามที่ใหญ่ที่สุดคือสีน้ำงินและแผ่นดินไหวขนาดมากว่า 4.8 ขึ้นไปเป็นสีฟ้าอ่อน
ในวัฒนธรรมสมัยนิยม
เหตุการณ์นาเอยามะ (苗山事件) เป็นตำนานเมืองเกี่ยวกับความลึกลับระหว่างการสื่อสารในเมืองนากาโนโตะกล่าวถึงปัญหาระหว่างการสัมภาษณ์ของเอ็นเอชเคกับชายคนหนึ่ง ทันทีหลังจากเกิดแผ่นดินไหว NHK กําลังถ่ายทอดการออกอากาศทางโทรทัศน์เกี่ยวกับการสัมภาษณ์ชายคนหนึ่งชื่อ นาเอยามะ (苗山) ผ่านสัญญาณโทรศัพท์ ในช่วงเวลาที่เกิดแผ่นดินไหวสถานี NHK กำลังออกอากาศรายการที่เรียกว่า "Sunday Debate" แต่เมื่อเกิดแผ่นดินไหวขึ้นสถานีได้เปลี่ยนรายการไปรายงานเกี่ยวกับแผ่นดินไหวแทน ระหว่างการรายงานนั้น NHK ได้โทรไปติดต่อศาลากลางเมืองนากาโนโตะบนคาบสมุทรโนโตะซึ่งได้รับความเสียหายจากแผ่นดินไหวครั้งนี้มาก ในเวลานั้นมีชายคนหนึ่งชื่อ นาเอยามะ (苗山) เป็นผู้รับโทรศัพท์ในศาลากลางขณะนั้น นักข่าวได้ถามคำถามต่าง ๆ และนาเอยามะก็ตอบคำถามด้วยความใจเย็นการสัมภาษณ์ดูเหมือนดำเนินไปด้วยความปกติ แต่ไม่นานนาเอยามะที่กำลังตอบคำถามก็เงียบลงไม่ได้พูดอะไรนักข่าวที่สังเกตุเห็นความผิดปกติจึงพูดว่า "โมชิโมชิ" แต่น้ำเสียงของนาเอยามะที่ตอบกลับมากลับไม่เหมือนเสียงนาเอยามะในตอนแรก จากเสียงนาเอยามะที่ฟังดูสงบเปลี่ยนเป็นน้ำเสียงกระสับกระส่ายแตกต่างจากเสียงพูดตอนแรกอย่างสิ้นเชิง ซึ่งเหตุการณ์นี้สร้างความลึกลับและขนหัวลุกและกลายมาเป็นตำนานเมืองนากาโนโตะ
ชตาร์นแบร์ค
ชตาร์นแบร์ค (Starnberg) เป็นเมืองในรัฐบาวาเรีย ประเทศเยอรมนี ตั้งอยู่ทางทิศตะวันตกเฉียงใต้ของนครมิวนิกราว 30 กิโลเมตร เมืองตั้งอยู่บริเวณทางเหนือสุดของทะเลสาบชตาร์นแบร์ค ใจกลางบริเวณที่มีฉายาว่า ฟึนฟ์เซเอินลันท์ (แผ่นดินห้าทะเลสาบ)
ไทกะ
ไทกะ (大化) เป็นศักราชของญี่ปุ่นในรัชสมัยจักรพรรดิโคโตกุ ซึ่งมาก่อนศักราชฮากูจิ และกินเวลาตั้งแต่เดือนสิงหาคม ค.ศ. 645 ถึงเดือนกุมภาพันธ์ ค.ศ. 650
ประวัติ
ใน ค.ศ. 645 (นับเป็นปีไทกะที่ 1) มีการตั้งศักราชไทกะขึ้นเป็นศักราชใหม่เพื่อใช้เป็นหมุดหมายแห่งการเริ่มรัชกาลจักรพรรดิโคโตกุ หลังจากจักรพรรดินีโคเงียวกุ พระมหากษัตริย์รัชกาลก่อนหน้า เสวยราชย์มาได้ 4 ปี
ในญี่ปุ่น ศักราชไทกะถือเป็นศักราชแรกของญี่ปุ่นที่รับธรรมเนียมมาจากระบบศักราชจีน แต่นักวิชาการบางคนตั้งข้อสงสัยว่า "ไทกะ" กับ "ฮากูจิ" เป็นชื่อศักราชจริงในประวัติศาสตร์หรือไม่
อเล็กส์ เปาโนวิช
อเล็กส์ เปาโนวิช (Aleks Paunovic; เกิด 29 มิถุนายน พ.ศ. 2512) เป็นนักแสดงชาวแคนาดา เปาโนวิชมาจากวินนิเพก แมนิโทบา และ "นักสู้สามชั่วอายุคน" อยู่ในครอบครัวของเขา พ่อของเขามีเชื้อสายเซอร์เบีย และแม่ของเขามีเชื้อสายโครเอเชีย เขาเป็นแชมป์นักมวยจนกระทั่งได้รับบาดเจ็บที่ไหล่ เปาโนวิชเคยอยู่ในวงดนตรีร็อกก่อนที่เขาจะได้งานแสดงในการออดิชั่นครั้งแรกของเขา
แหล่งข้อมูลอื่น
1969
คณะผู้แทนทางทูตของประเทศเนปาล
รายชื่อสถานเอกอัครราชทูตและสถานกงสุลใหญ่ของประเทศเนปาลในประเทศต่าง ๆ (ไม่รวมสถานกงสุลใหญ่กิตติมศักดิ์)
พ.ศ. 2518
พุทธศักราช 2518 ตรงกับปีคริสต์ศักราช 1975 เป็นปีปกติสุรทินที่วันแรกเป็นวันพุธตามปฏิทินเกรกอเรียน และเป็น
รางวัลโนเบล
ฝสาขาวรรณกรรม|สาขาวรรณกรรมง]] – [[อูเงืพี่ก็ง จนิโอ มอนตาเล]] เอวิช ซาคารอฟ]] ฝ ลโนใช่ขงงงเบลสาขาฟิสิกส์|สาขาฟิสิกส์]] – Aage Niels Bohr, Ben Roy Mottelson,ฝจ Leo James Rainwater เศรษฐศาสตร์]] – 	Leonid Kantorovich, Tjalling Koopmans
ฮาโกดาเตะ
ฮาโกดาเตะ เป็นเมืองใหญ่สุดของกิ่งจังหวัดโอชิมะ ในจังหวัดฮกไกโด มีความสำคัญทางเศรษฐกิจเนื่องจากเป็นเมืองท่า มีประชากรอาศัยอยู่ราวสามแสนคน ฮาโกดาเตะมีวิวยามค่ำคืนที่สวยงาม
กีฬาเรือแคนูในโอลิมปิกฤดูร้อน 2008
การแข่งขันเรือแคนูในโอลิมปิกฤดูร้อน 2008 เป็นการแข่งขันกีฬาเรือแคนูในโอลิมปิกฤดูร้อนครั้งที่ 29 ที่จัดขึ้นในกรุงปักกิ่ง สาธารณรัฐประชาชนจีน ระหว่างวันที่ 11-23 สิงหาคม พ.ศ. 2551 ณ สนาม Shunyi Olympic Rowing-Canoeing Park มีการแข่งขันทั้งหมด 16 รายการ
กีฬากรีฑาในโอลิมปิกฤดูร้อน 2020 – ขว้างจักร บุคคลหญิง
ภูมิหลัง
การแข่งขันครั้งนี้จะเป็นการปรากฏตัวครั้งที่ 22 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1928
สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
เอ็นดับเบิลยูเอ เซเวนตีธ แอนนิเวอร์ซารีโชว์
เอ็นดับเบิลยูเอ เซเวนตีธ แอนนิเวอร์ซารีโชว์ (NWA 70th Anniversary Show) เป็นรายการมวยปล้ำอาชีพ ที่จัดในวันที่ 21 ตุลาคม 2018 ในสนาม Tennessee State Fairgrounds Arena เมืองแนชวิลล์, รัฐเทนเนสซี โดยเป็นศึกแรกที่จัดภายใต้ NWA นับตั้งแต่ William Patrick Corgan เข้ามาเป็นเจ้าของ NWA คนใหม่ ศึกนี้ได้ร่วมผลิตกับ โกลเบิลฟอร์ซเอ็นเตอร์เทนเมนต์ (GFW) และสตรีมสดผ่านทาง FITE TV
สถานีโทรทัศน์แห่งชาติชิลี
สถานีโทรทัศน์แห่งชาติชิลี (Televisión Nacional de Chile) เป็นสถานีโทรทัศน์แห่งชาติของประเทศชิลี ก่อตั้งขึ้นตามคำสั่งของประธานาธิบดีเอดัวร์โด เฟรย์ มอนตัลบา และเริ่มออกอากาศทั่วประเทศเมื่อวันที่ 18 กันยายน พ.ศ. 2512 ตั้งแต่นั้นมา บริษัทได้รับการจัดโครงสร้างใหม่หลายต่อหลายครั้งและพื้นที่การดำเนินงานได้เพิ่มขึ้นในช่วงหลายปีที่ผ่านมากลายเป็นหนึ่งในผู้จัดรายการโทรทัศน์ชั้นนำในประเทศชิลีและทวีปอเมริกาใต้ กฎหมาย 17377 ใน พ.ศ. 2513 กำหนดไว้ว่า สถานีโทรทัศน์แห่งชาติชิลีต้องเป็นบริการสาธารณะที่เป็นอิสระเป็นพหุนิยมและเป็นตัวแทน พันธกิจสาธารณะของสถานีโทรทัศน์แห่งชาติชิลีกำหนดภาระหน้าที่ในการส่งเสริมเอกลักษณ์ทางวัฒนธรรมของชาติคุณค่าของประชาธิปไตย สิทธิมนุษยชน การดูแลสิ่งแวดล้อม และการเคารพความหลากหลาย นอกจากนี้ สถานีโทรทัศน์แห่งชาติชิลียังควบคุมการวางผังรายการของบริการตามเกณฑ์ที่กำหนดโดยสภาโทรทัศน์แห่งชาติ (เซเอเนเตอูเบ)
ป่าเคลป์
ป่าเคลป์ (kelp forest) เป็นพื้นที่ใต้น้ำที่มีสาหร่ายเคลป์หนาแน่น ซึ่งครอบคลุมพื้นที่ส่วนใหญ่ของชายฝั่งทะเลของโลก ป่าเคลป์ได้รับการยอมรับว่าเป็นหนึ่งในระบบนิเวศที่มีประสิทธิผลมากที่สุดในโลก ป่าเคลป์เกิดขึ้นได้ทั่วโลกตามชายฝั่งของมหาสมุทรในเขตอบอุ่นและเขตขั้วโลก ในปี 2007 มีการค้นพบป่าเคลป์ในน่านน้ำเขตร้อนใกล้เอกวาดอร์ ป่าสาหร่ายเคลป์รวมกับแนวปะการังมีสัดส่วนน้อยกว่า 1% ของผลผลิตขั้นต้นทั่วโลก
ป่าเคลป์ที่ก่อตัวโดยสาหร่ายสีน้ำตาล เป็นที่อยู่อาศัยพิเศษของสิ่งมีชีวิตในทะเล และเป็นแหล่งที่มาในการทำความเข้าใจกระบวนการทางนิเวศวิทยาหลายอย่าง ตลอดศตวรรษที่ผ่านมา ป่าเคลป์เป็นจุดสนใจของการวิจัยอย่างกว้างขวาง โดยเฉพาะอย่างยิ่งในนิเวศวิทยาเกี่ยวกับสายใยอาหาร และยังคงกระตุ้นแนวคิดที่สำคัญที่เกี่ยวข้องนอกเหนือจากระบบนิเวศที่มีเอกลักษณ์นี้ ตัวอย่างเช่น ป่าเคลป์สามารถมีอิทธิพลต่อรูปแบบสมุทรศาสตร์ชายฝั่ง และให้บริการจากระบบนิเวศมากมาย
อย่างไรก็ตาม อิทธิพลของมนุษย์มักมีส่วนทำให้ป่าเคลป์เสื่อมโทรม สิ่งที่น่ากังวลเป็นพิเศษคือผลกระทบของการจับปลามากเกินไปในระบบนิเวศใกล้ชายฝั่ง ซึ่งสามารถทำให้ไม่สามารถควบคุมสัตว์กินพืชได้ตามปกติ และส่งผลให้เคลป์และสาหร่ายอื่น ๆ ถูกกินมากเกินไป ซึ่งอาจส่งผลให้เกิดการเปลี่ยนแปลงสู่ภูมิประเทศที่ไม่อุดมสมบูรณ์อย่างรวดเร็ว ซึ่งจะทำให้เหลือสปีชีส์เพียงน้อยนิดที่คงอยู่ จากผลกระทบร่วมกันของการจับปลามากเกินไปและการเปลี่ยนแปลงสภาพภูมิอากาศ ป่าเคลป์ได้หายไปในสถานที่เสี่ยงหลายแห่ง เช่น ชายฝั่งตะวันออกของแทสเมเนียและชายฝั่งทางตอนเหนือของแคลิฟอร์เนีย  การสร้างพื้นที่คุ้มครองทางทะเลเป็นกลยุทธ์การหนึ่งที่สามารถใช้แก้ไขปัญหาดังกล่าว เนื่องจากจำกัดผลกระทบของการทำประมงและป้องกันระบบนิเวศจากผลกระทบเพิ่มเติมที่มาจากแรงกดดันด้านสิ่งแวดล้อมอื่นๆ
วัดต้นจันทร์
วัตถุโบราณที่มีชื่อเสียงที่มาจากวัดต้นจันทร์คือ พระสมเด็จนางพญาเสน่ห์จันทร์ ซึ่งพบเมื่อกองโบราณคดี กรมศิลปากร เข้าทำการอนุรักษ์เจดีย์ภายในวัดที่พังทลายลงมา พบกรุพระจำนวนมาก พระสมเด็จนางพญาเสน่ห์จันทร์มีกลิ่นหอมของว่านนางพญาเสนห์จันทร์ จึงตั้งชื่อว่า พระสมเด็จนางพญาเสน่ห์จันทร์
ปลาริวกิว
ปลาริวกิว ปลาเลียวเซียว หรือ ปลาลู่ทู่ (Giant catfish, Giant sea catfish, Giant salmon catfish; ) ปลาทะเลชนิดหนึ่ง จำพวกปลาหนัง ในวงศ์ปลากดทะเล (Ariidae)
มีรูปร่างคล้ายคลึงกับปลากดหรือปลาแขยงที่พบในน้ำจืด หรือปลากดทะเลชนิดอื่น ๆ แต่มีขนาดใหญ่มากกว่า มีลำตัวยาวและค่อนข้างกลม หางแบนข้างและหัวใหญ่ ด้านหลังตรงหัวเป็นกระดูกแข็ง หน้าแหลม จะงอยปากยาว ปากกว้าง ฟันมีขนาดเล็กและสั้น มีหนวดใต้คาง 2 คู่และริมฝีปากบน 1 คู่ ครีบหลังและครีบอกมีเงี่ยงเป็นหนามแหลมครีบละหนึ่งอัน ครีบไขมันเล็กอยู่ใต้โคนหาง ครีบหางเป็นแฉกลึก พื้นลำตัวสีน้ำตาลปนเทา ท้องสีขาวนวล ครีบต่าง ๆ สีเทาคล้ำ ครีบไขมันสีดำ
กินปลาและสัตว์น้ำที่อาศัยอยู่ตามบริเวณหน้าดินเป็นอาหาร จัดเป็นปลาอุก หรือปลากดทะเลที่มีขนาดใหญ่ มีความยาวเต็มที่ได้ถึง 1.2 เมตร แต่ความยาวเฉลี่ย 30–40 เซนติเมตร
พบกระจายพันธุ์ตามพื้นทะเลที่เป็นโคลนหรือโคลนเหลว บางครั้งอาจพบได้ในบริเวณปากแม่น้ำที่เป็นน้ำกร่อยหรือน้ำจืด ในน่านน้ำไทยพบทั้งอ่าวไทยและทะเลอันดามัน
เป็นปลาที่ใช้เนื้อในการบริโภคกันจนเป็นที่รู้จักดี รวมถึงแปรรูปเป็นปลาเค็มหรือปลาหวาน ไข่ของปลาริวกิวนิยมนำมาทำเป็นแกงส้มเหมือนปลากดทะเลชนิดอื่น ๆ แต่ไข่ปลาริวกิวนั้นมีความคาวมาก เมื่อจะนำมาปรุงอาหารต้องล้างน้ำหลาย ๆ ครั้ง ปลาจะมีไข่ได้ทุกฤดูกาล แต่ช่วงที่ไข่สมบูรณ์มากที่สุด คือ ช่วงฤดูหนาวหรือช่วงปลายฝนต้นหนาว
โรงเรียนโพนงามพิทยานุกูล
โรงเรียนโพนงามพิทยานุกูล เป็นโรงเรียนประจำตำบลโพนงาม อำเภอโกสุมพิสัย จังหวัดมหาสารคาม เดิมเป็นสาขาของโรงเรียนโกสุมวิทยาสรรค์ ปัจจุบันเปิดสอนในช่วงชั้นมัธยมศึกษาตอนต้นและตอนปลาย ภายใต้สังกัดสำนักงานเขตพื้นที่การศึกษามัธยมศึกษามหาสารคาม สำนักงานคณะกรรมการการศึกษาขั้นพื้นฐาน กระทรวงศึกษาธิการ สหวิทยาเขต สะดืออิสาน
ประวัติโรงเรียน
โรงเรียนโพนงามพิทยานุกูล เป็นโรงเรียนมัธยมศึกษาประจำตำบล เดิมเป็นสาขาโรงเรียนโกสุมวิทยาสรรค์ โดยกรมสามัญศึกษามีนโยบายให้โรงเรียนที่มีความประสงค์จะขยายสาขาโรงเรียนในท้องถิ่นห่างไกลและยังไม่มีโรงเรียนมัธยมศึกษาประจำตำบล ให้จัดตั้งสาขาโรงเรียนใหม่ในปี พ.ศ. 2534 นายณรงค์ จันทชุม ผู้อำนวยการโรงเรียนโกสุมวิทยาสรรค์ ได้มอบหมายให้ นายจรูญ มูลโพธิ์ ผู้ช่วยผู้อำนวยการโรงเรียนโกสุมวิทยาสรรค์ และนายสุนทร ดวงคำน้อยอาจารย์ 2 ซึ่งเป็นหัวหน้าแผนงานในตอนนั้น ร่วมประชุมเพื่อขอที่ดินสาธารณประโยชน์ของบ้านโพนงาม โดยมีนายวินัย สมศรีลัย กำนันตำบลโพนงามพร้อมด้วยผู้ใหญ่บ้านมีมติเห็นชอบให้จัดตั้งโรงเรียนสาขาและมอบที่ดิสาธารณประโยชน์ ณ โคกหนองเรือมีเนื้อที่ 32 ไร่ 3 งาน 72 ตารางวา
ในวันที่ 3 กุมภาพันธ์ 2538 โรงเรียนโพนงามพิทยานุกุลได้อนุมัติตั้งเป็นโรงเรียนเอกเทศ กรมสามัญ
ปัจจุบันโรงเรียนได้เปิดทำการเรียนการสอนในระดับมัธยมศึกษาปีที่ 1-6 ตามหลักสูตรการศึกษาขั้นพื้นฐาน กระทรวงศึกษาธิการ
อาคาร สถานที่
โรงเรียนตั้งอยู่บนเนื้อที่ 32 ไร่ 3 งาน 72 ตารางวา บนที่ดินทำเลโคกหนองเรือ ประกอบด้วยอาคารเรียนถาวร 3 หลัง โรงอาหาร สนามฟุตบอล สนามบาสเกตบอล และสนามตะกร้อ
หลักสูตร
โรงเรียนโพนงามพิทยานุกูลเปิดให้การศึกษาขั้นพื้นฐานระดับมัธยมศึกษาปีที่ 1-6 (ช่วงชั้นที่ 3-4) ตามหลักสูตรการศึกษาขั้นพื้นฐาน แผนการศึกษาแห่งชาติ ปัจจุบัน องค์กรหลักของสถานศึกษาที่มีหน้าที่จัดการเรียนรู้ ได้แก่ กลุ่มสาระการเรียนรู้ต่าง ๆ รวม 8 กลุ่ม คือ
กัมพล ปฐมอรรฆย์กุล
เด็กหนุ่มนักล่าฝันจากทะเลอันดามัน จ.ภูเก็ต เลือกเดินบนเส้นสายลูกหนังในการเฝ้าเสามาตั้งแต่เยาว์วัย โดยสมัยเด็กเคยค้าแข้งให้กับ ร.ร.สตรีภูเก็ต ก่อนที่จะเบนเข็มเข้าสู่เมืองหลวง ด้วยการมาเรียนต่อที่ ร.ร.ราชวินิตบางแก้ว สถาบันลูกหนังชื่อดังฝั่งปากน้ำ
ซึ่งราชวินิตบางแก้วชั่วโมงนั้น ถือเป็นเต้ยแห่งวงการลูกหนังขาสั้นอย่างแท้จริง เพราะไม่ว่าจะส่งทีมเข้าร่วมวงศ์ไพบูลย์รายการไหนก็ตาม มักจะทะลุเข้าชิงแทบทุกรายการ ไม่ว่าจะเป็นฟุตบอล 7 คนชิงแชมป์ 7 สี, ฟุตบอลโค้ก คัพ รอบชิงแชมป์ประเทศไทย ฯลฯ แต่ส่วนใหญ่มักจะโชคร้ายลงเอยด้วยฐานะพระรองเสมอไป
อย่างไรก็ตาม ด้วยฟอร์มอันโดดเด่นจึงทำให้ไม่พลาดที่จะไปโดนใจสายตาของสตาฟฟ์โค้ช ”กิเลนผยอง” เอสซีจี เมืองทอง ยูไนเต็ด จนกระทั่งถูกเซ็นสัญญาเข้ามาร่วมทีมตั้งแต่ในวัยเพียงแค่ 18 ปีเท่านั้น แต่ด้วยทีมดังจาก ”เมืองทอง” มีนายทวารมือหนึ่งอย่าง ”เจ้าตอง” กวินทร์ ธรรมสัจจานันท์ ยืนเฝ้าเสาอยู่แล้ว
จึงทำให้ตลอด 2 ปีที่ผ่านมาเจ้าตัวต้องออกไปหาประสบการณ์กับสโมสรอื่นๆ อาทิ ทีมในศึกโตโยต้า ไทยพรีเมียร์ลีก อย่าง อาร์มี่ ยูไนเต็ด ด้วยสัญญายืมตัว 1 ฤดูกาล ก่อนที่ประตูมือกาวดาวรุ่งรายนี้จะไปยืนเฝ้าเสาให้กับทีมบ้านเกิดอย่าง ”ขุนศึกทะเลใต้” ภูเก็ต เอฟซี ใน 2 ปีหลังสุด แต่เมื่อเลก 2 ที่ผ่านมาจากการบาดเจ็บของ ”เจ้าตอง” ก็ทำให้เจ้าตัวต้องกลับไปรับใช้ต้นสังกัดที่แท้จริงอย่างเอสซีจี เมืองทองเมื่อปีที่ผ่านมา
แต่ทั้งนี้การย้ายกับไปยังถิ่น ”กิเลน” ”เจ้าไอซ์” ก็ยังต้องเป็นมือรองให้กับ ”เจ้าตาล” วิษณุศักดิ์ แก้วเรือง นายทวารรุ่นพี่ที่ทำผลงานได้โดดเด่นกว่า อีกทั้งการที่สโมสรมีการเดิมพันที่สูงอย่างการลุ้นแชมป์ และด้วยประสบการณ์ที่ยังน้อยจึงทำให้เป็นได้เพียงเบอร์รองและรอรับโอกาสจากรุ่นพี่อีกครั้ง
แต่อย่างไรก็ดี นายทวารที่วัยใกล้เคียงกันในรุ่น 23 ปี ”ไอซ์” ก็ยังมีผลงานโดดเด่นกว่าหลายๆ คน ซึ่งเรื่องฝีไม้ลายมือถือว่าไม่เป็นสองรองใครจนมีโอกาสเข้าไปคัดตัวในการเป็นหนึ่งในขุนพลทีมชาติไทยชุดซีเกมส์ ก่อนที่สุดท้ายเจ้าตัวต้องอกหัก และหลุดในโควตา 20 คนสุดท้ายไปในท้ายที่สุด
จนกระทั่งเตรียมซีซั่นใหม่นี้ หลังเจ้าตัวยังต้องเป็นเมือ 3 ให้กับทีม ”กิเลนผยอง” เอสซีจี เมืองทอง ยูไนเต็ดต่อไป จึงทำให้ต้องเลือกโอกาสในการหาความท้าทายใหม่และเก็บประสบการณ์ให้มากขึ้นอีกครั้ง ก่อนที่จะได้รับความสนใจจากหลายๆ สโมสรทั้งในศึกโตโยต้า ไทยพรีเมียร์ลีก และศึกยามาฮ่า ลีก วัน แต่ ”เจ้าไอซ์” ก็จะตัดสินใจย้ายไปเฝ้าเสาให้กับทีมอย่างนครราชสีมา มาสด้า เอฟซีในท้ายที่สุด ด้วยสัญญายืมตัว 1 ฤดูกาล จนกระทั่งในปัจจุบัน ฤดูกาล 2561 ”เจ้าไอซ์” ก็สามารถยึดตำแหน่งตัวจริงไว้ได้
เพนนี เมานต์แบ็ตเทน
เพนนี เมานต์แบ็ตเทน หรือ เลดีไอวาร์ เมาต์แบ็ตเทน (Penny Mountbatten) เกิดเมื่อวันที่ 17 มีนาคม พ.ศ. 2509 เป็นบุตรีของ โคลิน จี. ทอมปฺสัน และ โรสแมรี เวรา เอ็ดวาร์ด หลังจากที่เธอเกิดไม่นาน บิดาและมารดาของเธอได้หย่าร้างกัน โดยมารดาของเธอได้สมรสใหม่กับ ทิม วอร์กเกอร์
หลังจากนั้นทั้ง 2 ได้ตัดสินใจหย่าร้างกันใน พ.ศ. 2553 หลังจากนั้นใน พ.ศ. 2559 ลอร์ดไอวาร์ เมานต์แบ็ตเทน อดีตสามีของเธอได้ออกมาประกาศคบหาและแต่งงานกับเพศเดียวกัน เจมส์ คอย และได้สมรสกันเมื่อวันที่ 22 กันยายน พ.ศ. 2561 โดยภายหลังการหย่านั้น เธอได้เปลี่ยนชื่อมาเป็น เพนนี เมานต์แบ็ตเทน แทนที่ เลดีไอวาร์ เมาต์แบ็ตเทน เธอยังได้รับเกียรติให้เป็นสุภาพสตรีแห่งคฤหาสน์คอยส์ พาร์ค และ คฤหาสน์บริดเวลล์ พาร์ค
ภารกิจของเธอคือทำหน้าที่เป็นผู้อุปถัมภ์องค์กรโรคมะเร็งเม็ดเลือดขาวและดูแลองค์กรที่ส่งเสริมการวิจัยโรคมะเร็งและการค้นหาการรักษาสำหรับโรคมะเร็งเม็ดเลือดขาว โดยเธอดูแลต่อจากอดีตสามีของเธอ พร้อมด้วยเลดีพาเมลา ฮิกส์ ธิดาคนเล็กของ หลุยส์ เมานต์แบ็ตเทน เอิร์ลเมานต์แบ็ตเทนแห่งพม่า และเธอยังดูแลองค์กรการกุศลอื่น ๆ เช่น องค์กรการปั่นจักรยานแห่งสหราชอาณาจักร โดยเป็นรองประธานสมาคม ส่วนประธานสมาคมนั้นคือ เจ้าชายริชาร์ด ดยุกแห่งกลอสเตอร์
โรงพยาบาลปินเจียง หางโจว
การเริ่ม
ขณะนี้โรงพยาบาลอยู่ระหว่างการก่อสร้าง โดยตั้งอยู่ในเขตปินเจียง นครหางโจว มณฑลเจ้อเจียง สาธารณรัฐประชาชนจีน ซึ่งเปิดทำการเมื่อ 28 มกราคม ค.ศ. 2008 โดยนาย จาง ซี (เลขาธิการมหาวิทยาลัยเจ้อเจียง), ศาสตราจารย์ หยาง เหว่ย (อธิการบดีมหาวิทยาลัยเจ้อเจียง) และนาย หวัง กว๋อผิง (เลขาธิการหางโจว) ก็เข้าร่วมในพิธีเปิดเช่นกัน
โรงพยาบาลนี้มีพื้นที่รวม 150 หมู่ ด้วยพื้นที่อาคารรวม 166,9000 ตร.ม. โดยจะมีเตียงผู้ป่วย 1,200 เตียง ซึ่งโรงพยาบาลดังกล่าวมีกำหนดจะเปิดให้บริการเต็มรูปแบบใน ค.ศ. 2009
วินซ์ รูซโซ
วินเซนต์ เจมส์ รูซโซ เกิดเมื่อวันที่ 24 มกราคม ค.ศ. 1961 เป็นนักเขียนบทชาวอเมริกัน เขารทำงานอยู่ในอุตสหกรรมมวยปล้ำอาชีพ ในสมาคมWWE ,WCW และTNA เขาเป็นอดีตแชมป์โลก WCW 1 สมัย
เดือน 10
เดือน 10 คือเดือนที่ 10 ของปี อาจหมายถึงเดือนตุลาคมตามปฏิทินเกรกอเรียน หรือเดือนที่ 10 ตามปฏิทินจันทรคติ และเนื่องจากปฏิทินจันทรคติกำหนดตามดิถีจันทร์ เดือน 10 จึงไม่ตรงกันทุกปีเมื่อเทียบกับปฏิทินสุริยคติแบบเกรกอเรียน แบ่งได้เป็น
ปฏิทินจันทรคติไทย
ตามปฏิทินจันทรคติไทย เดือน 10 มักเริ่มในเดือนสิงหาคมหรือกันยายน มี 30 วัน คือตั้งแต่ขึ้น 1 ค่ำ เดือน 10 ถึงแรม 15 ค่ำ เดือน 10 มีช่วงเวลาดังนี้
ปฏิทินจีน
ตามปฏิทินจีน เดือน 10 มักเริ่มในเดือนตุลาคมหรือพฤศจิกายน มีช่วงเวลาดังนี้
กีฬากรีฑาในโอลิมปิกฤดูร้อน 2020 – ขว้างค้อน บุคคลหญิง
ภูมิหลัง
การแข่งขันครั้งนี้จะเป็นการปรากฏตัวครั้งที่ 6 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1900
สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
อดิศักดิ์ หาญเทศ
อดิศักดิ์ หาญเทศ เป็นนักฟุตบอล สัญชาติไทย ปัจจุบันได้ลงเล่นให้กับ พีที ประจวบ เอฟซี ในตำแหน่งกองหลัง
ไพเพอร์ (ภาพยนตร์ พ.ศ. 2559)
ไพเพอร์ (Piper) เป็นภาพยนตร์แอนิเมชันสามมิติขนาดสั้น ผลิตโดยพิกซาร์แอนิเมชันสตูดิโอส์ เขียนบทและกำกับโดยแอลัน บาริลลาโร ออกฉายวันที่ 17 มิถุนายน ค.ศ. 2016 ซึ่งเป็นการฉายปะหน้าภาพยนตร์เรื่อง ผจญภัยดอรี่ขี้ลืม โดยได้รับรางวัลออสการ์ สาขาภาพยนตร์แอนิเมชันขนาดสั้นยอดเยี่ยม ในงานประกาศผลรางวัลออสการ์ ครั้งที่ 89
วัดลาดน้ำเค็ม
วัดลาดน้ำเค็ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำบางปะกง ในตำบลบางซ่อน อำเภอบ้านโพธิ์ จังหวัดฉะเชิงเทรา การเดินทางมายังวัดจากถนนสายบางปะกง-ฉะเชิงเทรา (314) เลี้ยวขวาแยกบ้านโพธิ์ ตรงไปข้ามสะพานข้ามแม่น้ำบางปะกง ผ่านหน้าวัดสนามจันทร์ เมื่อถึงโรงเรียนวิทยาราฎร์รังสรรค์ แล้วเลี้ยวขวาเข้าซอยไปทางสถานีตำรวจภูธรบ้านโพธิ์ ตรงตามเส้นทางไปประมาณ 5.5 กิโลเมตร
วัดลาดน้ำเค็ม เดิมมีชื่อว่า วัดคลองต้นหมัน อยู่ใกล้กับวัดบ้านโพธิ์ ถิ่นบ้านเรียกว่า "บ้านต้นหมัน" น่าจะมีป่าต้นหมันอยู่แต่เดิม ต้นหมันเป็นไม้เนื้อแข็งสำหรับใช้ต่อเรือ ในสมัยอยุธยาต้นหมันถือเป็นไม้มงคลประเภทหนึ่ง วัดได้รับพระราชทานวิสุงคามสีมาเมื่อ พ.ศ. 2492
วัดมี โครงการลานบุญ ลานปัญญาประจำศาสนสถานวัดลาดน้ำเค็ม จัดตั้งขึ้นเมื่อ พ.ศ. 2553 โดยมีการใช้บริเวณพื้นที่ของวัด ให้เป็นสถานที่ เป็นลานวัฒนธรรม ในการจัดกิจกรรมทางด้านศาสนา ศิลปะวัฒนธรรม ประเพณี การละเล่น การถ่ายทอดภูมิปัญญา วิถีชีวิต ของท้องถิ่น กิจกรรมการส่งเสริมอาชีพของคนในชุมชน
แมต ออสแมน
แมทิว เดวิด "แมต" ออสแมน (Mathew David "Mat" Osman) เป็นนักดนตรีชาวอังกฤษ รู้จักกันดีในฐานะมือเบสแห่งวงสเวด เขาเคยเรียนที่วิทยาลัยเศรษฐศาสตร์และรัฐศาสตร์แห่งลอนดอน ในปี 1989 เขาได้รับปริญญาตรีสาขาเศรษฐศาสตร์
แหล่งข้อมูลอื่น
1967
แกลมมอรัส
"แกลมมอรัส" (Glamorous) เป็นซิงเกิลที่ 3 จากผลงานอัลบั้มของนักร้องเพลงป็อป เฟอร์กี้ ชุดเดี่ยวชุดแรกที่ชื่อ The Dutchess ในเดือนมีนาคม ค.ศ. 2007 ถือเป็นซิงเกิลอันดับ 1 เพลงที่สองในสหรัฐอเมริกาของเฟอร์กี้ในฐานะศิลปินเดี่ยว ซิงเกิลออกขายเมื่อวันที่ 19 มีนาคม ค.ศ. 2007 ในสหราชอาณาจักร และเป็นซิงเกิลที่ 2 จากอัลบั้ม ซิงเกิลไม่ประสบความสำเร็จเท่าไหร่ในประเทศละตินอเมริกา (ไม่ได้ออกเป็นทางการ) อย่างซิงเกิลก่อนอย่าง "London Bridge" และ "Fergalicious" จากข้อมูลเดือนมีนาคม 2008 ซิงเกิลนี้ขายได้ 2,300,000 ชุด เพลงนี้ยังใช้ประกอบซีรีส์ทางโทรทัศน์ช่อง The CW เรื่อง แสบใสไฮโซ และยังปรากฏในวิดีโอเกมคาราโอเกะ Revolution Presents: American Idol Encore
มิสซิสไทยแลนด์
มิสซิสไทยแลนด์ หรือ มิสซิสไทยแลนด์แอนด์คลาสสิกมิสซิสไทยแลนด์ (อังกฤษ : Mrs.Thailand and Classic Mrs.Thailand) เป็นเวทีการประกวดนางงามระดับประเทศก่อตั้งขึ้นอย่างเป็นทางการเมื่อปี 2018 โดยมีวัตถุประสงค์เพื่อที่จะต้องการเฟ้นหานางนางที่มีความพร้อมที่สุดเพียงหนึ่งเดียว เพื่อเป็นตัวแทนนางงามไทย ไปประกวดในเวทีนางงามในระดับนานาชาติ
ผลงานการประกวดระดับนานาชาติ
สัญลักษณ์สี : ชนะเลิศ
เจเนีย เกรเบนนีคอฟ
เจเนีย เกรเบนนีคอฟ (Jenia Grebennikov; เกิด 13 สิงหาคม ค.ศ. 1990 —) เป็นนักกีฬาวอลเลย์บอลชาวฝรั่งเศสเชื้อสายรัสเซีย ที่ได้รับการเล่นให้กับทีมชาติฝรั่งเศสและ สโมสรเฟาเอฟเบ ฟรีดริคซาเฟ็นในประเทศเยอรมนี
ชีวิตส่วนตัว
เกรเบนนีคอฟ เกิดในแรน, ประเทศฝรั่งเศส พ่อของเขาคือบอริส เกรเบนนีคอฟเป็นนักกีฬาวอลเลย์บอลชาวรัสเซียและเป็นผู้ฝึกสอน
ทีมชาติ
เจเนีย เกรเบนนีคอฟ เข้าร่วมทีมชาติฝรั่งเศสในปี ค.ศ. 2011 และ ในปี 2014 เขาเข้าร่วมการแข่งวอลเลย์บอลชายชิงแชมป์โลก 2014ที่จัดขึ้นในประเทศโปแลนด์ ในรอบชิงเหรียญทองแดงทีมชาติฝรั่งเศสเป็นฝ่ายพ่ายทีมชาติเยอรมนี จึงทำให้ทีมชาติฝรั่งเศสได้อันดับ 4 นอกจากนี้ เกรเบนนีคอฟ ยังได้รับรางวัลตัวรับอิสระยอดเยี่ยมของการแข่งขันในครั้งนี้
คอรา เจด
บรีแอนนา โคดา (Brianna Coda; เกิด 14 มกราคม 2544) เป็นนักมวยปล้ำอาชีพชาวอเมริกันที่เซ็นสัญญากับ WWE สังกัด NXT ภายใต้ชื่อ คอรา เจด (Cora Jade) ซึ่งเธอเป็นอดีตแชมป์แท็กทีมหญิง NXT
ก่อนเซ็นสัญญากับ WWE เธอเคยปล้ำในสมาคมอิสระภายใต้ชื่อ Elayna Black และได้ปรากฏตัวใน All Elite Wrestling (AEW) และ Impact Wrestling
เดือน 11
เดือน 11 คือเดือนที่ 11 ของปี อาจหมายถึงเดือนพฤศจิกายนตามปฏิทินเกรกอเรียน หรือเดือนที่ 11 ตามปฏิทินจันทรคติ และเนื่องจากปฏิทินจันทรคติกำหนดตามดิถีจันทร์ เดือน 11 จึงไม่ตรงกันทุกปีเมื่อเทียบกับปฏิทินสุริยคติแบบเกรกอเรียน แบ่งได้เป็น
ปฏิทินจันทรคติไทย
วันสำคัญในเดือนนี้คือวันออกพรรษา ตรงกับวันขึ้น 15 ค่ำ เดือน 11
ปฏิทินจีน
ตามปฏิทินจีน เดือน 11 มักเริ่มในเดือนพฤศจิกายนหรือธันวาคม มีช่วงเวลาดังนี้
ฟูจิวาระ โนะ ไทชิ (สิ้นพระชนม์ ค.ศ. 794)
ฟูจิวาระ โนะ ไทชิ หรือ ฟูจิวาระ โนะ ทาราชิโกะ (藤原帯子; สิ้นพระชนม์ ค.ศ. 794) เป็นสตรีญี่ปุ่นชนชั้นคูเงะแห่งยุคนาระ เป็นพระชายาของเจ้าชายอาเตะ ไม่มีพระโอรสหรือธิดาด้วยกัน ครั้นเจ้าชายอาเตะขึ้นเป็นจักรพรรดิเฮเซแล้ว พระนางก็ได้รับการอวยยศขึ้นเป็นจักรพรรดินี ซึ่งเป็นเวลากว่าสิบปีหลังจากพระนางสิ้นพระชนม์
ปีประสูติของพระนางนั้นไม่เป็นที่รับทราบ พระบิดาของพระนาง คือ ฟูจิวาระ โนะ โมโมกาวะ ต่อมา พระนางเสกสมรสกับเจ้าชายอาเตะ และพระนางประชวรสิ้นพระชนม์ในปีเอ็นเรียกุที่ 13 (ตรงกับ ค.ศ. 794) ครั้นพระสวามีขึ้นเป็นจักรพรรดิในปีไดโดที่ 1 (ตรงกับ ค.ศ. 806) แล้ว พระนางได้รับการอวยยศขึ้นเป็นจักรพรรดินี ซึ่งข้ามหน้าข้ามตาบุคคลหลายคน เช่น อิเซะ โนะ สึงิโกะ พระมารดาของเจ้าชายทากาโอกะ และฟูจิอิ โนะ โทชิ พระมารดาของเจ้าชายอาโบะ เบื้องหลังเชื่อกันว่า เป็นเพราะอิทธิพลของพระเชษฐา คือ ฟูจิวาระ โนะ โอสึงุ ผู้เป็นมหาเสนาบดีฝ่ายซ้าย
วัดเพ็งประดิษฐาราม
วัดเพ็งประดิษฐาราม เป็นวัดราษฎร์สังกัดคณะสงฆ์ฝ่ายมหานิกาย ในตำบลเคียนซา อำเภอเคียนซา จังหวัดสุราษฎร์ธานี ปัจจุบันมีพระครูวิสุทธิธุราทร (วัชรา ปริสุทฺโธ ป.ธ.3) เป็นเจ้าอาวาส
วัดเพ็งประดิษฐารามสร้างเมื่อ พ.ศ. 2458 ตั้งอยู่ริมฝั่งแม่น้ำตาปีบริเวณหลังตลาดเคียนซา ต่อมาประมาณ พ.ศ. 2460 บริษัทบ่อถ่านศิลาสยามจำกัดสินใช้ มีความประสงค์ใช้ที่ดินบริเวณที่ตั้งวัดเพื่อดำเนินกิจการ จึงย้ายวัดมาไว้ที่ตั้งปัจจุบัน และประมาณ พ.ศ. 2488 กำนันตำบลเคียนซาในขณะนั้น จึงได้บริจาคที่ดินที่เป็นสวนพริกให้เพื่อย้ายวัดมาสร้างใหม่ โดยมีเจ้าอาวาสรูปแรกชื่อ พระครูเพ็ง รัตโน วัดที่ย้ายมาสร้างใหม่ จึงได้ชื่อว่า วัดเพ็ง ตั้งวัดเมื่อ พ.ศ. 2463 ได้รับพระราชทานวิสุงคามสีมาเมื่อวันที่ 14 มิถุนายน พ.ศ. 2533
อาคารเสนาสนะที่สำคัญ ได้แก่ อุโบสถทรงไทย สร้างเมื่อ พ.ศ. 2479 โรงฉันท์ไม้ยกพื้นทรงปั้นหยา กุฏิสงฆ์ทำด้วยไม้ สร้างสมัยพระบาทสมเด็จพระมงกุฎเกล้าเจ้าอยู่หัว เรือนรับรอง สร้างเมื่อ พ.ศ. 2491 นอกจากนั้นยังมีเรือเจ้าแม่ธารทิพย์ เรือไม้ตะเคียนและท่านเจ้าฟ้า เป็นพระพุทธรูปปางมารวิชัย พ.ศ. 2503
รายชื่อรูปปั้นที่สูงที่สุดในประเทศไทย
รายชื่อต่อไปนี้เป็นรายชื่อรูปปั้นที่สูงที่สุดในประเทศไทย ซึ่งประกอบด้วยพระพุทธรูป, เทพเจ้าฮินดู เช่น พระพิฆเนศ, เทพเจ้าจีน เช่น เจ้าแม่กวนอิม และ พระบรมราชานุสาวรีย์ของพระมหากษัตริย์ไทย
กีฬากรีฑาในโอลิมปิกฤดูร้อน 2020 – พุ่งแหลน บุคคลหญิง
ภูมิหลัง
การแข่งขันครั้งนี้จะเป็นการปรากฏตัวครั้งที่ 21 ของรายการ โดยได้แข่งขันในโอลิมปิกทุกครั้งตั้งแต่ปี ค.ศ. 1932
สถิติ
ก่อนการแข่งขันนี้สถิติโลกและโอลิมปิกที่มีอยู่มีดังต่อไปนี้
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
เฉา สฺวิน
เฉา สฺวิน (曹詢, ค.ศ. 231 — ค.ศ. 244) องค์ชายจาก วุยก๊ก ใน ยุคสามก๊ก เป็นพระโอรสบุญธรรมองค์ใหญ่ใน พระเจ้าโจยอย จักรพรรดิองค์ที่ 2 แห่งวุยก๊กและเป็นพระเชษฐาของ พระเจ้าโจฮอง จักรพรรดิองค์ที่ 3
พระเจ้าโจยอยได้สถาปนาเฉา สฺวินขึ้นเป็น อ๋องแห่งฉิน (秦王) เมื่อวันที่ 23 กันยายน ค.ศ. 235 เพื่อให้พระโอรสบุญธรรมมีสถานะเป็นอ๋อง
เมื่อพระเจ้าโจยอยเสด็จสวรรคตใน ค.ศ. 239 เหล่าขุนนางกลับสถาปนาโจฮองผู้เป็นพระอนุชาของเฉา สฺวินขึ้นสืบราชบัลลังก์เป็นพระเจ้าโจฮองแทนที่จะเป็นเฉา สฺวินโดยมี สุมาอี้ และ โจซอง เป็นผู้สำเร็จราชการ
เฉา สฺวินสิ้นพระชนม์ในปีที่ 5 แห่งรัชสมัยพระเจ้าโจฮองเมื่อ ค.ศ. 244 ขณะมีพระชนมายุเพียง 13 พรรษา
ดูเพิ่ม
231 244
ว่านขุนแผนสะกดทัพ
ว่านขุนแผนสะกดทัพ เป็นพืชในวงศ์ Amaryllidaceae มีหัวอยู่ใต้ดินแบบหัวหอม เนื้อในสีขาว มีเยื่อสีน้ำตาลหุ้มโดยรอบ ใบเดี่ยว ขนาดเล็กยาว ดอกออกเป็นช่อ ดอกย่อยสีชมพู เกสรตัวผู้สีส้ม เป็นยาสมุนไพรใช้แก้แมลงสัตว์กัดต่อย ในทางไสยศาสตร์เชื่อว่ามีฤทธิ์ทางเมตตามหานิยมและคงกระพันชาตรี
จัสติน ฟรีชแมน
1969
เอดฟอร์เอดส์
เอดฟอร์เอดส์ (Aid For AIDS) เป็นองค์กรไม่แสวงผลกำไรซึ่งตั้งอยู่ ณ แคลิฟอร์เนีย โดยก่อตั้งขึ้นใน ค.ศ. 1983 และอุทิศสำหรับการปรับปรุงคุณภาพชีวิตของผู้ที่ได้รับผลกระทบจากเชื้อเอชไอวี (เอดส์)
บริการ
ทางหน่วยงานให้บริการที่หลากหลายแก่ประชาชนที่ยากจนและครอบครัว ตลอดจนการช่วยเหลือด้านที่อยู่อาศัยและสาธารณูปโภค, อาหารสด, การให้ความช่วยเหลือด้านเภสัชกรรม, การจัดการรายกรณี และเชื่อมโยงไปยังผู้ให้บริการรายอื่น ๆ ซึ่งเอดฟอร์เอดส์ทำหน้าที่เป็นหน่วยประสานงานกลางสำหรับกรมการเคหะลอสแอนเจลิส
สถานีวิทยุโทรทัศน์แห่งมาเลเซีย
สถานีวิทยุโทรทัศน์แห่งมาเลเซีย (Radio Televisyen Malaysia) เป็นสถานีวิทยุโทรทัศน์ในประเทศมาเลเซีย ก่อตั้งเมื่อวันที่ 1 เมษายน ค.ศ. 1946 ในชื่อ เรดิโอมลายา เป็นสถานีแพร่ภาพแรกที่เก่าแก่ที่สุดในประเทศ เมื่อมาเลเซียจัดก่อตั้งขึ้นเมื่อวันที่ 16 กันยายน พ.ศ. 2506 เรดิโอมาลายาได้เปลี่ยนชื่อเป็นเรดิโอมาเลเซียในขณะที่ บริษัท เตเลวิซเยน มาเลเซีย ก่อตั้งขึ้นเมื่อวันที่ 28 ธันวาคมในปีเดียวกัน ในปี พ. ศ. 2512 Radio Malaysia และ Televisyen Malaysia ได้รวมกันเป็นแผนกออกอากาศในปัจจุบัน
เรติคูลาร์ฟอร์เมชัน
เรติคูลาร์ฟอร์เมชั่น (reticular formation; ตัวย่อ RF) เป็นกลุ่มนิวเคลียสประสาทที่เชื่อมต่อกันรวม ๆ เป็นส่วนที่มีกายวิภาคไม่ชัดเจนเพราะอยู่กระจายไปทั่วก้านสมอง เซลล์ประสาทของ RF ประกอบเป็นเครือข่ายประสาทที่ซับซ้อนภายในแกนของก้านสมองที่อยู่กระจายเริ่มตั้งแต่ส่วนบนของสมองส่วนกลาง ต่อไปถึงพอนส์ จนไปถึงส่วนล่างของก้านสมองส่วนท้าย RF รวมเอาวิถีประสาทที่ส่งขึ้นไปยังเปลือกสมอง เป็น ascending reticular activating system (ARAS) และวิถีประสาทที่ลงไปยังไขสันหลังคือ reticulospinal tracts
เซลล์ประสาทของ RF โดยเฉพาะที่เป็นส่วนของ ARAS มีบทบาทสำคัญยิ่งในการดำรงรักษาความตื่นตัวทางพฤติกรรมและความรู้สึกตัว (consciousness) หน้าที่ของ RF รวมทั้งการปรับควบคุม (modulatory) และหน้าที่ทาง premotor หน้าที่โดยละเอียดรวมทั้งการควบคุมการสั่งการกล้ามเนื้อ, การควบคุมหัวใจและหลอดเลือด, การลดความเจ็บ, การหลับกับการตื่น และการปรับให้เคยชิน เซลล์ประสาทด้านบน (rostral) โดยหลักมีหน้าที่ปรับควบคุม และเซลล์ประสาทด้านล่าง (caudal) โดยมากมีหน้าที่ทาง premotor
RF แบ่งออกเป็น 3 แถวในแนวตั้ง (คือคอลัมน์)
RF ขาดไม่ได้เพื่อควบคุมการทำงานพื้นฐานของสิ่งมีชีวิตระดับสูง เป็นส่วนที่เก่าแก่ที่สุดในสมองตามประวัติวิวัฒนาการชาติพันธุ์
โครงสร้างทั่วไป
RF ในมนุษย์ประกอบด้วยนิวเคลียสประสาทเกือบร้อยอัน ซึ่งส่งเส้นประสาทไปยังสมองส่วนต่าง ๆ มากมายรวมทั้งสมองส่วนหน้า ก้านสมอง และสมองน้อยเป็นต้น องค์ประกอบต่าง ๆ รวมทั้ง reticular nuclei, ใยประสาทที่ส่งไปยังทาลามัส (reticulothalamic projection fiber) แล้วส่งต่อเป็นใยประสาทจากทาลามัสไปทั่วเปลือกสมอง (thalamocortical projection), ใยประสาทที่ใช้สารสื่อประสาท acetylcholine (ACh) และส่งไปยังสมองส่วนที่สูงขึ้น (เป็น ascending cholinergic projections), ใยประสาทที่ไม่ได้ใช้สารสื่อประสาท ACh และส่งไปยังระบบประสาทที่ต่ำกว่า (descending non-cholinergic projections) และใยประสาทที่ส่งไปยังไขสันหลัง (reticulospinal projections) RF ยังมีระบบประสาทย่อยหลัก ๆ สองอย่าง คือระบบ ascending reticular activating system (ARAS) ซึ่งส่งกระแสประสาทไปยังเปลือกสมอง และลำเส้นใยประสาท reticulospinal tracts ซึ่งส่งไปยังไขสันหลัง ทั้งสองช่วยอำนวยกระบวนการทางประชานและทางสรีรภาพต่าง ๆ มีการแบ่งส่วนตามหน้าที่ตามทั้งระนาบซ้ายขวา (sagittal) และระนาบหน้าหลัง (coronal)
โดยทั่วไป reticular nuclei จะแบ่งออกเป็น 3 คอลัมน์ คือ ส่วนการแบ่งการทำงานดั้งเดิมเป็นแบบบน-ล่าง คือแบบทางจมูก-หาง (rostral และ caudal) เพราะได้สังเกตว่า การทำรอยโรคที่ส่วนทางจมูก (rostral) ของแมวทำให้มีอาการนอนมาก (hypersomnia) เทียบกับการทำรอยโรคที่ส่วนทางหาง (caudal) ทำให้แมวนอนไม่หลับ (insomnia) จึงเกิดแนวคิดว่า ส่วนทางหาง/ด้านล่างยับยั้งการทำงานส่วนทางจมูก/ด้านบน
แต่การแบ่งตามระนาบซ้ายขวา (sagittal) ก็แสดงความต่างทางสัณฐานได้ดีกว่า คือ raphe nuclei เป็นสันตั้งขึ้นอยู่ตรงกลางของ RF โดยมีส่วนต่อจากมันที่เรียกว่า medial reticular formation (medial RF) ซึ่งมีขนาดใหญ่และมีวิถีประสาททั้งส่งขึ้นและลงที่ยาว และล้อมรอบด้วย lateral reticular formation (lateral RF) ซึ่งอยู่ใกล้ ๆ กับนิวเคลียสประสาทสั่งการ (motor nuclei) ของประสาทสมอง และมีหน้าที่อำนวยการทำงานของนิวเคลียสประสาทสั่งการ
เฉลิมพงษ์ เกิดแก้ว
เฉลิมพงษ์ เกิดแก้ว เป็นนักฟุตบอล สัญชาติไทย ปัจจุบันได้ลงเล่นให้กับ ชลบุรี เอฟซี ในตำแหน่งกองหลัง
มิสยูนิเวิร์สไทยแลนด์ 2561
มิสยูนิเวิร์สไทยแลนด์ 2561 เป็นการประกวดครั้งที่ 7 ในชื่อมิสยูนิเวิร์สไทยแลนด์ เปิดรับสมัครเมื่อวันที่ 27 พฤษภาคม พ.ศ. 2561 ณ โรงแรมเรอเนสซองซ์ กรุงเทพ ราชประสงค์ กรุงเทพมหานคร และเก็บตัวทำกิจกรรมที่จังหวัดกระบี่ ระหว่างวันที่ 20–27 มิถุนายน พ.ศ. 2561 หลังจากนั้นได้กลับมาเก็บตัวฝึกซ้อมที่กรุงเทพมหานคร โดยรอบพรีลิมมินารีกำหนดจัดการประกวดในวันที่ 28 มิถุนายน พ.ศ. 2561 และรอบตัดสินกำหนดจัดประกวดในวันที่ 30 มิถุนายน พ.ศ. 2561 ณ รอยัลพารากอนฮอลล์ ศูนย์การค้าสยามพารากอน กรุงเทพมหานคร โดยในประกวดรอบตัดสิน สถานีวิทยุโทรทัศน์ไทยทีวีสีช่อง 3 ดำเนินการถ่ายทอดการประกวด ผู้ที่ชนะการประกวดจะได้เป็นตัวแทนประเทศไทยเข้าร่วมประกวดนางงามจักรวาล 2018 ณ กรุงเทพมหานคร, ประเทศไทย นับเป็นครั้งที่สามที่ไทยได้จัดการประกวดนางงามจักรวาล โดยครั้งแรกจัดขึ้นเมื่อปี 1992 ครั้งที่ 2 จัดขึ้นเมื่อปี 2005 โดย มารีญา พูลเลิศลาภ มิสยูนิเวิร์สไทยแลนด์ 2560 เป็นผู้สวมมงกุฏให้กับ โศภิดา กาญจนรินทร์ ครองตำแหน่ง มิสยูนิเวิร์สไทยแลนด์ 2561
เรติคูลาร์ฟอร์เมชัน
medial RF และ lateral RF
ข้าง ๆ ทั้งสองของ medial RF เป็น lateral RF ซึ่งเห็นชัดเป็นพิเศษที่ระหว่างพอนส์ส่วนล่าง (caudal) กับเมดัลลาส่วนบน (rostral) บริเวณนี้เป็นแหล่งเกิดของประสาทสมองรวมทั้งเส้นประสาทเวกัส (CN X) เป็นต้น ปมประสาทของ lateral RF และอินเตอร์นิวรอนของมันรอบ ๆ ประสาทสมอง ก่อรีเฟล็กซ์โดยเฉพาะ ๆ ของมันและอำนวยให้ทำหน้าที่อื่น ๆ ของมันได้
มิสยูนิเวิร์สไทยแลนด์ 2561
ผู้เข้าประกวด
ผู้เข้าประกวด 40 คนสุดท้ายได้รับการยืนยันจากเว็บไซต์มิสยูนิเวิร์สไทยแลนด์
เรติคูลาร์ฟอร์เมชัน
Ascending reticular activating system (ARAS)
ascending reticular activating system (ตัวย่อ ARAS) หรือเรียกอีกอย่างว่า extrathalamic control modulatory system หรือ reticular activating system (ตัวย่อ RAS) เป็นกลุ่มนิวเคลียสประสาทที่เชื่อมต่อกันในสมองสัตว์มีกระดูกสันหลัง มีหน้าที่ควบคุมความตื่น (wakefulness) และการตื่นหลับ (sleep-wake transition) เป็นส่วนของ reticular formation (RF) โดยมากประกอบด้วยนิวเคลียสต่าง ๆ ในทาลามัสและนิวเคลียสที่ใช้สารสื่อประสาทโดพามีน (dopaminergic), สาร norepinephrine (noradrenergic), สารเซโรโทนิน (serotonergic), สารฮิสตามีน (histaminergic), สาร acetylcholine (cholinergic) และสารกลูตาเมต (glutamatergic)
โครงสร้างของ ARAS
ARAS ประกอบด้วยวงจรประสาท/เครือข่ายประสาทหลายหน่วยซึ่งเชื่อมส่วนหลัง (dorsal) ของสมองส่วนกลางด้านหลัง (posterior midbrain) และพอนส์ส่วนหน้า (anterior) กับเปลือกสมองผ่านวิถีประสาทโดยเฉพาะ ๆ ที่วิ่งผ่านทาลามัสและไฮโปทาลามัส ARAS เป็นกลุ่มนิวเคลียสโดยมีมากกว่า 20 หน่วยในแต่ละข้างของก้านสมองส่วนบน พอนส์ เมดัลลา และไฮโปทาลามัสส่วนหลัง สารสื่อประสาทที่เซลล์ประสาทเหล่านี้หลั่งรวมทั้งโดพามีน, norepinephrine, เซโรโทนิน, ฮิสตามีน, acetylcholine และกลูตาเมต ARAS มีอิทธิพลต่อเปลือกสมองด้วยแอกซอนที่ส่งไปโดยตรงและโดยอ้อมด้วยแอกซอนที่ส่งผ่านทาลามัส
วิถีประสาทผ่านทาลามัสโดยหลักประกอบด้วยเซลล์ประสาทที่ใช้สารสื่อประสาท acetylcholine ใน pontine tegmentum เทียบกับวิถีประสาทผ่านไฮโปทาลามัสที่โดยหลักประกอบด้วยเซลล์ที่หลั่งสารสื่อประสาทกลุ่ม monoamine ซึ่งก็คือ โดพามีน, norepinephrine, serotonin และฮิสตามีน ส่วนเซลล์ประสาทที่หลั่งกลูตาเมตใน ARAS พึ่งระบุได้ไม่นานเทียบกับเซลล์ประสาทแบบ monoaminergic และ cholinergic เซลล์ประสาทที่หลั่งกลูตาเมตรวมนิวเคลียสหน่วยหนึ่งในไฮโปทาลามัสและนิวเคลียสต่าง ๆ ในก้านสมอง เซลล์ประสาทที่หลั่งนิวโรเพปไทด์ (neuropeptide) คือ orexin ภายในไฮโปทาลามัสส่วนข้าง (lateral hypothalamus) ส่งแอกซอนไปยังองค์ประกอบทุกส่วนของ ARAS และมีหน้าที่ประสานงานของระบบ
ARAS ประกอบด้วยส่วนสมองที่เก่าแก่ตามประวัติวิวัฒนาการ ซึ่งขาดไม่ได้เพื่อการอยู่รอด จึงยังทำงานอยู่แม้เมื่อสัตว์ตัวแข็ง (คือใต้ภาวะ animal hypnosis) ส่วนที่ส่งแอกซอนเพื่อควบคุมประสาทไปยังเปลือกสมองโดยมากเชื่อมกับ prefrontal cortex แต่ดูเหมือนจะเชื่อมต่อกับเขตต่าง ๆ ของระบบประสาทสั่งการในเปลือกสมองไม่มาก
ความรู้สึกตัว
ARAS เป็นปัจจัยสำคัญให้รู้สึกตัว (consciousness) มีบทบาทต่อความตื่น (wakefulness) ซึ่งกำหนดโดยความตื่นตัว (arousal) ของเปลือกสมองและความตื่นตัวทางพฤติกรรม
การควบคุมการหลับ-ตื่น
หน้าที่หลักของ ARAS ก็คือเปลี่ยนและเพิ่มการทำงานของทาลามัสและเปลือกสมอง จนกระทั่งคลื่นไฟฟ้าสมอง (EEG) ไม่ประสาน (desynchronized) การทำงานทางไฟฟ้าในสมองจะต่างกันเมื่อตื่นและหลับ คลื่นสมองที่ความต่างศักย์ต่ำและเปลี่ยนแปลงเร็ว (fast burst) ซึ่งเป็นสภาวะที่เรียกว่า EEG desynchronization (อีอีจีไม่ประสาน) สัมพันธ์กับความตื่นและการนอนหลับระยะ REM คือสภาพทั้งสองมีการทำงานทางไฟฟ้าสรีรภาพคล้าย ๆ กัน ส่วนคลื่นสมองที่ความต่างศักย์สูงและเปลี่ยนแปลงช้า (slow wave) จะพบในระยะนอนหลับนอกเหนือจาก REM เมื่อเซลล์ประสาทรีเลย์ในทาลามัสส่งกระแสประสาทแบบ burst (คือส่งในอัตราสูงพักหนึ่งแล้วพัก) EEG โดยทั่วไปแล้วอยู่ในสภาวะ synchronized (ประสาน) แต่ถ้าส่งกระแสประสาทแบบ tonic (คือส่งเรื่อย ๆ) EEG ก็อยู่ในสภาวะ desynchronized (ไม่ประสาน) การกระตุ้น ARAS จะมีผลให้อีอีจีไม่ประสานโดยระงับคลื่นเปลือกสมองที่ช้า (0.3-1 เฮิรตซ์), คลื่นเดลตา (1-4 เฮิรตซ์) และ spindle wave oscillation (11-14 เฮิรตซ์) และโดยสนับสนุนคลื่นแกมมา (20-40 เฮิรตซ์)
ความสำคัญทางคลินิกของ ARAS
การมีรอยโรคขนาดใหญ่ที่นิวเคลียสของ ARAS ในก้านสมองอาจมีผลเปลี่ยนแปลงระดับความรู้สึกตัวอย่างรุนแรง (เช่น โคม่า) RF ในระดับสมองส่วนกลางที่เสียหายทั้งสองด้านอาจก่อสภาวะโคม่าจนถึงตาย
การกระตุ้น ARAS โดยตรงด้วยไฟฟ้าทำให้แมวตอบสนองแบบเจ็บและทำให้มนุษย์รายงานว่าเจ็บ การทำงานของ ARAS ในแมวอาจทำให้รูม่านตาขยาย ซึ่งอาจเป็นเพราะเจ็บนาน ผลเหล่านี้บ่งว่า วงจรประสาทของ ARAS สัมพันธ์กับวิถีประสาทของความเจ็บปวดทางสรีรภาพ
มหาสวัสดิ์
มหาสวัสดิ์ อาจจะหมายถึง:
เรติคูลาร์ฟอร์เมชัน
โรค
โรคบางอย่างเกี่ยวกับ ARAS อาจเกิดตามอายุ เพราะ ARAS ดูเหมือนจะตอบสนองน้อยลงโดยทั่วไปเมื่ออายุมากขึ้น ความเปลี่ยนแปลงของความคู่ควบกันทางไฟฟ้า (electrical coupling) เสนอว่า สามารถอธิบายความเปลี่ยนแปลงการทำงานของ ARAS โดยบางส่วน คือ ถ้าความคู่ควบกันลดลง การทำงานประสานกันแบบความถี่สูง (gamma band) ก็จะลดลงตาม ในนัยตรงกันข้าม ถ้าความคู่ควบกันเพิ่มขึ้น การทำงานประสานกันแบบความถี่สูงก็จะเพิ่มขึ้น ซึ่งอาจเพิ่มความตื่นตัวหรือหรือก่อการหลับระยะ REM
โดยเฉพาะแล้ว การขัดการทำงานของ ARAS ยกว่าเป็นเหตุของโรคต่าง ๆ ต่อไปนี้
ปัจจัยทางพัฒนาการ
มีปัจจัยหลายอย่างที่อาจมีผลลบต่อพัฒนาการของ ARAS
Descending reticulospinal tracts (RST)
reticulospinal tract (RST) หรือเรียกอีกอย่างว่า anterior reticulospinal tract เป็นลำเส้นใยประสาทของระบบประสาทสั่งการนอกพีระมิด (extrapyramidal system) ที่ส่งลงไปจาก reticular formation (RF โดยส่งเป็นสองลำไปที่เซลล์ประสาทสั่งการซึ่งส่งเส้นประสาทไปยังกล้ามเนื้อยืด (extensor) และกล้ามเนื้องอ (flexor) ของลำตัวและต้นแขนขา และโดยหลักมีหน้าที่เกี่ยวกับการเคลื่อนที่ (locomotion) และการควบคุมท่าทาง (posture control) แต่ก็ยังมีหน้าที่อื่น ๆ อีกด้วย รวมทั้งเป็นวิถีประสาทลงล่างที่ระงับความเจ็บปวด (descending analgesic pathways) ปรับกล้ามเนื้อเพื่อรักษาความตึงกล้ามเนื้อและการทรงตัวร่างกาย และหน้าที่ทางการหายใจ
RST เป็นวิถีประสาทหลักวิถีหนึ่งใน 4 วิถี ซึ่งส่งจากเปลือกสมองไปที่ไขสันหลังเพื่อควบคุมการทำงานของกล้ามเนื้อโครงร่าง โดยทำงานร่วมกับวิถีประสาททั้งสามอื่น ๆ เพื่อประสานการเคลื่อนไหวต่าง ๆ รวมทั้งการจัดการวัตถุต่าง ๆ ได้อย่างแยบยล วิถีประสาททั้ง 4 ทางสามารถจัดเป็น 2 ระบบ คือ ระบบด้านใน (medial system) และระบบด้านข้าง (lateral system) ระบบด้านในรวม reticulospinal tract และ vestibulospinal tract โดยทั้งสองมีหน้าที่ควบคุมท่าทาง ส่วน corticospinal tract และ rubrospinal tract อยู่ในระบบด้านข้าง มีหน้าที่ควบคุมการเคลื่อนไหวที่ละเอียด
องค์ประกอบของ reticulospinal tract
RST มีองค์ประกอบสองอย่าง ทั้งสองส่งกระแสประสาทไปยังเซลล์ประสาทสั่งการของกล้ามเนื้อผ่านอินเตอร์นิวรอนที่ใช้ร่วมกับลำเส้นใยประสาท corticospinal tract มีหน้าที่เกี่ยวกับการเคลื่อนไหวสองอย่าง คือ การเคลื่อนที่ (locomotion) และการควบคุมท่าทาง (posture control)
ในทิศทางตรงกันข้าม ลำเส้นใยประสาทที่ส่งข้อมูลประสาทสัมผัสขึ้นไปยังสมองเรียกว่า spinoreticular tract
ความสำคัญทางคลินิกของ RST
ความเสียหายไม่ว่าจะทางกายภาพหรือทางหลอดเลือดต่อก้านสมองที่แยก red nucleus ของสมองส่วนกลางจาก vestibular nuclei ในพอนส์อาจก่อสภาพแข็งเกร็งเสมือนไร้ก้านสมอง (decrebrate rigidity) ที่มีอาการทางประสาทเป็นกล้ามเนื้อที่ตึงขึ้นและ stretch reflex ที่ไวเกิน เมื่อตอบสนองต่อสิ่งเร้าที่ทำให้ตกใจหรือให้เจ็บ ทั้งแขนขาจะยืดออกแล้วหมุน (เช่น หมุนคว่ำฝ่ามือ) เหตุก็คือกระแสประสาทที่ส่งอย่างต่อเนื่องของลำเส้นใยประสาท lateral vestibulospinal tract และ RST ซึ่งกระตุ้นเซลล์ประสาทสั่งการของกล้ามเนื้อเหยียดโดยไม่ได้รับกระแสประสาทยับยั้งจากลำเส้นใยประสาท rubrospinal tract ที่ถูกแยกออก
ความเสียหายที่ก้านสมองเหนือระดับ red nucleus อาจก่อสภาพแข็งเกร็งเสมือนไร้สมองใหญ่ (decorticate rigidity) เมื่อตอบสนองต่อสิ่งเร้าที่ทำให้ตกใจหรือให้เจ็บ แขนจะงอเข้าแต่ขาจะยืดออก เหตุก็คือ red nucleus โดยผ่านลำเส้นใยประสาท rubrospinal tract จะต่อต้านการกระตุ้นเซลล์ประสาทสั่งการของกล้ามเนื้อเหยียดจาก lateral vestibulospinal tract และ RST แต่เพราะ rubrospinal tract ส่งไปถึงไขสันหลังระดับคอเท่านั้น ก็จึงมีผลต่อแขนคือกระตุ้นกล้ามเนื้องอและยับยั้งกล้ามเนื้อยืด แต่ไม่มีผลต่อขา
ความเสียหายต่อก้านสมองส่วนท้ายใต้ระดับ vestibular nuclei อาจก่ออัมพาตอ่อนเปียก (flaccid paralysis) ภาวะกล้ามเนื้อตึงตัวน้อย (hypotonia) การเสียการกระตุ้นเพื่อหายใจ และอัมพาตแขนขาสองข้าง (quadriplegia) คนไข้จะไร้รีเฟล็กซ์เหมือนกับระยะต้น ๆ ของสภาพช็อกเหตุไขสันหลัง (spinal shock) เพราะเซลล์ประสาทสั่งการไม่ทำงานอย่างสิ้นเชิง เหตุก็คือไม่มีกระแสประสาทที่ส่งอย่างต่อเนื่องจาก lateral vestibulospinal tract และ RST อีกต่อไป
ประวัติ
นักประสาทกายวิภาคชาวเยอรมัน (Otto Deiters) ได้บัญญัติคำว่า "reticular formation" ในปลายคริสต์ศตวรรษที่ 19 ราว ๆ เวลาเดียวกันกับการตั้งหลักเซลล์ประสาท (neuron doctrine) ของซานเตียโก รามอน อี กาฆัล คำว่า "reticulum" หมายความว่า "โครงสร้างคล้ายตาข่าย" ซึ่ง RF ดูเหมือนเมื่อตรวจดูในยุคต้น ๆ มีการระบุไว้ว่า มันซับซ้อนเกินไปที่จะศึกษา หรือว่าเป็นส่วนสมองที่เหมือนกัน ๆ โดยไม่มีระเบียบอะไรเลย นักประสาทวิทยาศาสตร์ชาวออเสตรีย-อเมริกันผู้ได้รับรางวัลโนเบลสาขาสรีรวิทยาหรือการแพทย์ อีริก แคนเดิล ได้กล่าวว่า มันจัดระเบียบคล้ายกับ intermediate gray matter (ชั้นที่ 7 และ 9) ในไขสันหลัง เพราะสับสนวุ่นวายและละเอียดพิศดารเช่นนี้ จึงทำให้นักวิจัยไม่สนใจตรวจดูเขตสมองนี้ แม้เซลล์จะไร้เขตแดนเหมือนกับปมประสาท แต่ก็มีการทำงานและประเภทของเซลล์โดยเฉพาะ ๆ ดังนั้น คำว่า "reticular formation" จึงมักใช้เป็นคำกล่าวกว้าง ๆ โดยนักวิทยาศาสตร์อาจระบุนิวเคลียสประสาทโดยเฉพาะ ๆ ที่เป็นส่วนของ RF
การกระตุ้นสมองด้วยกระแสไฟฟ้าโดยตรงจะทำให้เซลล์รีเลย์ส่งกระแสประสาทต่อไปยังเปลือกสมอง Magoun ได้ใช้หลักนี้เพื่อแสดงว่า ในก้านสมองของแมว สามารถกระตุ้นส่วนสองส่วนในสมองเพื่อปลุกให้ตื่นเมื่อหลับอยู่ ส่วนแรกคือ วิถีประสาทสัมผัสจากกายและวิถีประสาทจากหูที่ส่งไปยังสมอง ส่วนที่สองคือ ลำดับ "รีเลย์ส่งขึ้นจาก reticular formation ในก้านสมองส่วนล่างผ่าน midbrain tegmentum, subthalamus และไฮโปทาลามัส ไปยัง internal capsule" ส่วนที่สองนี่น่าสนใจมาก เพราะมันไม่เข้ากับวิถีทางกายวิภาคใดที่รู้จักในยุคนั้นซึ่งทำให้ตื่นได้ จึงได้บัญญัติชื่อว่า ascending reticular activating system (ARAS)
ต่อมา ความสำคัญของระบบรีเลย์ที่ค้นพบใหม่นี้ก็ได้ตรวจสอบโดยทำรอยโรคที่สมองส่วนกลางข้างหน้าที่ด้านใน (medial) และด้านข้าง (lateral) แมวที่มีสมองส่วนกลางซึ่ง ARAS เสียหายจะหลับลึกโดยมีคลื่นสมองที่สมกัน แต่เมื่อทำรอยโรคที่วิถีประสาทสัมผัสจากกายและวิถีประสาทจากหู แมวก็ยังมีการตื่นการหลับที่ปกติ และสามารถปลุกให้ตื่นได้ด้วยสัมผัสทางกาย เพราะสิ่งเร้าภายนอกเช่นนี้ย่อมไม่ถึงเปลือกสมองตามปกติ นี่จึงบ่งว่า วิถีประสาทของสัมผัสทางกายต้องส่งขึ้นผ่าน ARAS ด้วย
ท้ายสุด Magoun ได้บันทึกศักย์ไฟฟ้าภายในส่วนใน (medial) ของก้านสมองแล้วพบว่า สิ่งเร้าทางหูส่งเข้าไปยังบางส่วนของ ARAS โดยตรง อนึ่ง การกระตุ้นโดยการช็อกเส้นประสาทไซแอติก (sciatic nerve) ครั้งเดียว ยังเริ่มการทำงานของ medial reticular formation, ไฮโปทาลามัส และทาลามัสอีกด้วย การทำงานของ ARAS ก็ไม่ได้อาศัยการกระจายสัญญาณต่อไปผ่านวงจรประสาทในสมองน้อย เพราะก็ยังได้ผลเดียวกันเมื่อตัดขาดจากสมองน้อย (decerebration) และตัดขาดจากสมองใหญ่ (decortication) นักวิจัยจึงได้เสนอว่า มีคอลัมน์เซลล์รอบ ๆ RF ในสมองส่วนกลางที่ได้กระแสประสาทนำเข้าจากลำเส้นใยประสาทส่งขึ้นทั้งหมดของก้านสมอง แล้วส่งต่อกระแสประสาทเหล่านี้ต่อไปยังเปลือกสมอง และดังนั้น จึงสามารถควบคุมความตื่นได้.
ประเทศบอตสวานาในโอลิมปิก
นับตั้งแต่ประเทศบอตสวานาส่งนักกีฬาเข้าร่วมการแข่งขันโอลิมปิกครั้งแรก นักกีฬาบอตสวานาได้รับเหรียญรางวัลรวมทั้งหมด 1 เหรียญ โดยแบ่งเป็น 0 เหรียญทอง 1 เหรียญเงิน และ 0 เหรียญทองแดง
แอนน์ พาร์กเกอร์-โบลส์
สมรส
เธอสมรสกับ ดีเรค พาร์กเกอร์-โบลส์ เมื่อวันที่ 14 กุมภาพันธ์ 2482 มีบุตรดังนี้
เธอรู้จักในอีกชื่อหนึ่งในฐานะ อดีตพระสัสสุในสมเด็จพระราชินีคามิลลาแห่งสหราชอาณาจักร จากการที่คามิลลา สมรสกับ บุตรชายคนโตของเธอ แอนดรูว์ พาร์กเกอร์-โบลส์
เส้นเมริเดียนที่ 160 องศาตะวันออก
เส้นเมริเดียนที่ 160 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปเอเชีย มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 160 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 20 องศาตะวันตก
ในแอนตาร์กติกา เส้นเมริเดียนนี้มีความหมายเป็นเส้นแบ่งเขตแดนระหว่างดินแดนแอนตาร์กติกาของออสเตรเลียกับรอสส์ดีเพนเดนซี
จากขั้วโลกสู่ขั้วโลก
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลไซบีเรียตะวันออก ! scope="row" | 🇷🇺 ! scope="row" style="background:#b0e0e6;" | ทะเลไซบีเรียตะวันออก ! scope="row" | 🇷🇺 ! scope="row" style="background:#b0e0e6;" | ทะเลโอค็อตสค์ ! scope="row" | 🇷🇺 ! scope="row" style="background:#b0e0e6;" | ทะเลโอค็อตสค์ ! scope="row" | 🇷🇺 ! scope="row" style="background:#b0e0e6;" | มหาสมุทรแปซิฟิก ! scope="row" | 🇷🇺 ! scope="row" style="background:#b0e0e6;" | มหาสมุทรแปซิฟิก ! scope="row" | 🇸🇧 ! scope="row" style="background:#b0e0e6;" | ไอรอนบอททอมซาวน์ ! scope="row" | 🇸🇧 ! scope="row" style="background:#b0e0e6;" | ทะเลโซโลมอน ! scope="row" | 🇸🇧 ! scope="row" style="background:#b0e0e6;" | ทะเลคอรัล ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
เดือน 12
เดือน 12 คือเดือนที่ 12 ของปี อาจหมายถึงเดือนธันวาคมตามปฏิทินเกรกอเรียน หรือเดือนที่ 12 ตามปฏิทินจันทรคติ และเนื่องจากปฏิทินจันทรคติกำหนดตามดิถีจันทร์ เดือน 12 จึงไม่ตรงกันทุกปีเมื่อเทียบกับปฏิทินสุริยคติแบบเกรกอเรียน แบ่งได้เป็น